钦定古今图书集成/明伦汇编/闺媛典/第139卷 > 李廷献妻周氏
## 钦定古今图书集成/明伦汇编/闺媛典/第139卷 > 李廷献妻周氏

按《嵊县志》：“周氏，李廷献妻。夫没，氏年二十三，遗妊甫
三月。舅姑皆年七十馀，无伯季可倚，氏矢志自守。小
姑适新昌，豪家利其嫁，屡危之。氏指天誓死，必无他
志，纺绩以赡舅姑，弥月生子振才。及舅姑没，才六岁。
小姑以其孱弱，复谓曰：‘如不保柰，何须早为计’。氏执
志益坚，虽资产尽去，冻馁不少变。年九十终。小姑初”
有四子俱暴亡，及没，振才为治棺衾，乡党传以为鉴。